Polițiști de la Biroul Drumuri Naționale și Europene din cadrul Serviciului Rutier au reținut pentru 24 de ore un bărbat de 34 de ani, din județul Mehedinți, depistat sâmbătă în timp ce conducea mașina pe DN 6, în localitatea Armeniș, din județul Caraș-Severin având o alcoolemie de 1,26 mg/l alcool pur în aerul expirat.
Bărbatul a fost dus în Centrul de Reținere și Arestare Preventivă al Inspectoratului de Poliție Județean Caraș-Severin.
În acest caz a fost întocmit dosar penal pentru săvârșirea infracțiunii de conducerea pe drumurile publice a unui vehicul pentru care legea prevede obligativitatea deţinerii permisului de conducere de către o persoană care, la momentul prelevării mostrelor biologice, are o îmbibaţie alcoolică de peste 0,80 g/l alcool pur în sânge.
Cercetările sunt continuate sub coordonarea procurorului de caz de la Parchetul de pe lângă Judecătoria Caransebeș.
(sursa: Mediafax)